CELEX: C2007/269/106
Language: et
Date: 2007-11-10 00:00:00
Title: Kohtuasi T-342/07: 10. septembril 2007 esitatud hagi — Ryanair versus komisjon

10.11.2007   
            
            
               ET
            
            
               Euroopa Liidu Teataja
            
            
               C 269/59
            
         10. septembril 2007 esitatud hagi — Ryanair versus komisjon
   (Kohtuasi T-342/07)
   (2007/C 269/106)
   Kohtumenetluse keel: inglise
   Pooled
   
      Hageja: Ryanair Holdings Plc (Dublini krahvkond, Iirimaa) (esindajad: J. Swift, QC, solicitor V. Power, solicitor A. McCarthy, advokaat G. Berrish, solicitor D. Hull)
   
      Kostja: Euroopa Ühenduste Komisjon
   Hageja nõuded
   
               —
            
            
               tühistada otsus;
            
         
               —
            
            
               mõista kohtukulud välja komisjonilt.
            
         Väited ja peamised argumendid
   Oma hagis palub hageja tühistada komisjoni 27. juuni 2007. aasta otsus K(2007)3104, mis tunnistab koondumise ühisturuga ja EMP lepinguga kokkusobimatuks (asi nr COMP/M.4439 — Ryanair/Air Lingus).
   Hageja peamise etteheite kohaselt on komisjon teinud väidetavalt vea ega ole õiguslikult piisavalt tõendanud, et ühinemine oleks märkimisväärselt takistanud tõhusat konkurentsi ühisturul. Teise võimalusena väidab hageja, et komisjon on teinud vea ega ole õiguslikult piisavalt tõendanud, et hageja poolt uurimise käigus pakutud erinevate kohustustega muudetud kujul ühinemine oleks märkimisväärselt takistanud tõhusat konkurentsi.
   Oma nõuete toetuseks väidab hageja, et komisjon on teinud ilmseid hindamisvigu seoses a) kahe vedaja vahelise konkurentsisuhtega, b) takistustega turule sisenemisel/laienemisel, c) vedaja liinipõhise analüüsiga, ning põhimõttelisi ja ilmseid vigu ühinemisest tulenevat tõhusust hinnates ja hageja pakutud kohustusi käsitledes.